
				When in Rome...

				Det finnes gode og mindre gode spisesteder i Roma. Det er en enorm mengde restauranter i denne mat-metropolen, og det er ikke til å komme forbi at mange av dem kan servere litt flat og likegyldig mat. Men let og du vil finne! Innimellom finnes gull. I denne boka 

				viser vi deg vei. Til kafeer, osteriaer, trattoriaer, restau-ranter, matmarkeder, ostebutikker, vinbarer, iskrembarer og bakerier, til alt som er godt. Til det som gjør mat 

				og vin til like sterke minner som Romas storslåtte 

				kulturminner.

				Alle elsker Roma. For Roma har alt. Varme, gjestfrihet. Ruinene fra romertiden. De trange gatene hvor du kan gå deg vill, smu-gene, gateløpene fra to tusen år tilbake. Pavekirken. Pilegrimene. Alle kaffebarene. Høydene over byen. Lukten av mat overalt. 

				Og som overalt ellers, finnes det gode og mindre gode restau-ranter. Men man kan ikke klage på maten i Roma – selv Italias svar på veikroer, Autogrill, gir deg kaffe fra bajonettene på gode maskiner og ferskbakt pizza og brødskiver med parmaskinke, milevis foran all verdens veikroer. 

				Hvorfor? Fordi italienerne er kresne. Og det er også romere på plassene midt i Roma, midt blant turistene – for det er jo deres by også. Og de blir også sultne, tørste, slitne, vil lese avisen, se på livet, være der det skjer. Tidvis vil altså også lokalbefolkningen nyte sin kaffe, kanskje et raskt måltid, en negroni eller et glass spumante i nabolaget sitt. Og derfor ser man, også i Romas mest turistifiserte strøk, romere sitte på de dyre plassene på Piazza Navona, ved Pantheon, eller ved Peterskirken. Men egen-tlig er ikke plassene turistifiserte, det er bare mange turister der. 

				Vi som kommer fra andre tradisjoner, lar oss dermed forbause og begeistre over alt dette sanselige som Italias kjøkken ge-nerelt og Romas især har å by på. Og selv om man etter hvert mener å gjenkjenne retter på menyene («alle» har carbonara i Roma, men hvert sted sin vri), noe en monden gastronom kan-skje vil tenke blir ensformig gjennom et helt liv. Men det er alt annet enn det, for menyene endres med årstidene, med tilgang på råvarer og kokkens lynne. 

				Det er enkelt, men også genialt i all sin prakt; det skal skinne, ikke bedra. Rettene er klare, ja, lettforklarlige, nesten på grensen til det naive, ingrediensene er gjerne få – tenk bare på noe så enkelt som en caprese, en salat med mozzarella, tomat og basi-likum. Men har du DEN mozzarellaen, DE tomatene, DEN basi-likumen, og en god olje, litt flaksalt ... Mamma mia! Eller carciofi alla Giudia, den romersk-jødiske retten som kun er en fritert artisjokk (om enn perfekt renset på forhånd) – men for en rett! Slikt lever man på.

				Det er en enorm mengde restauranter i denne matmetropolen, og det er ikke til å komme forbi at mange av dem kan servere litt flat og intetsigende mat. Men let og du vil finne. Innimellom finnes gull. Det kan være små steder som utmerker seg, selv om de ligger midt i turist-tråkket. Og noen ganger må man dra litt utenfor, om det er til fots, med buss, trikk, T-bane eller taxi. I denne boka viser vi deg vei. Til kaféer, osteriaer, trattoriaer, restauranter, matmarkeder, ostebutikker, vinbarer, iskrembarer og bakerier, til alt som er godt. Til det som gjør mat og vin til like sterke minner som arkeologi.

				Roma har en egen mattradisjon, og det er denne vi er ute etter her. Det romerske kjøkken har noen nøkkelingredienser – pas-ta, pecorino (hard, hvit sauemelk-ost), guanciale (speket svine-kjake), peperoncino (tørket chilipepper), egg, tomater, artisjok-ker og alle de grønne vekstene i sesong fra bondelandet rundt byen, særlig tidlig på våren. 

				Roma er kjent for «de fire store» innen pasta: amatriciana (med pikant tomatsaus og guanciale), carbonara (med egg, pecorino og guanciale), cacio e pepe (med pecorino og pepper) og gri-cia (med guanciale og pecorino).

				Og Roma er kjent for pizza al taglio (pizzastykker som gatemat, gjerne fra bakerienes vedfyrte ovner) og supplì (fritert risbolle med en bit mozzarella i midten). 

				Tradisjonelle spisesteder tilbyr en rekke retter laget av innmat, av magesekk, hjerne, tarmer, hjerte, brissel, lever og av oksehale – helt naturlig for en romer å spise, en smule mer bisart for oss. Så dere som vil unngå innmat, lær dere navnene på engelsk og italiensk! Ellers sitter du der plutselig med en stor porsjon ku-magesekk i en deilig tomatsaus som du under ingen omsten-dighet klarer å fortære. 

				Mange turister har ingen plan for hvor de skal spise. Vi mener det er dumt. For man bruker ganske mye penger og tid på et måltid, kanskje en hel kveld med venner og familie. Har du ikke bestilt, risikerer du å vandre fra sted til sted på måfå, komme til bortbestilte bord eller steder som ikke ser så bra ut – og plutse-lig sitter dere der på et greit sted, men egentlig ganske dyrt og dårlig. Så bestill i tide, gjerne minst et par uker på forhånd. For Roma er full av sultne turister. Ikke bare det; lokalbefolkningen har også en tendens til å ville spise ute på alle de herlige restau-rantene og kaféene i byen. 

				Vi har valgt ut restauranter som er rimelige og opp til mid-dels priset, og har bevisst unnlatt å ta med dyre Michelin-stjerne-restauranter. De koster mye, og i Italia framstår de ofte som veldig stive og formelle, mer rettet mot business-folk. Men det finnes Michelin-stjernerestauranter som er mer avslappet, og fortsatt kjempebra, og vi har besøkt et par av dem, nemlig Glass og Achilli al Parlamento.

				I denne boka har vi bare med steder som vi har vært på og som vi kan gå god for. Mye kan forandres på kort tid, men i skrivende stund vil vi uten å nøle si at uansett hvilket sted du velger fra boka, vil det bli en god opplevelse. Med mat, drikke, atmos-fære og service i skjønn harmoni. Vi omtaler ikke steder som vi mener ikke holder mål. 

				Og det vi oppdaget til vår store tilfredsstillelse, er at midt i turistmylderet, midt blant de største severdighetene, finnes det restauranter med dedikerte kokker som hever seg langt over de trauste og triste, forglemmelige og masseproduserte turistmagnetene. Bli med oss inn i Romas fantastiske kjøkken!

				Buon appetito, og god reise! 

				 Jon og Lars 

				Pantheon, det nesten to tusen år gamle tempelet viet alle antik-kens romerske guder, tiltrekker seg horder av turister, en konstant hundremeters kø av skuelystne. Det arkitektoniske underverket ligger på Piazza della Rotonda, og naturligvis er det en kaskade av restauranter i sidegatene av middels til lav kvalitet. Derfor er det ekstra oppløftende å gå inn dørene til Armando al Pantheon, tjue meter fra helligdommen.

				Vi står utenfor i tolvtiden, veldig klare for lunsj. Det er en kø av folk som vil inn. Ut av døren kommer en kelner og tilkaller de som har reservert bord – blant dem, oss. De andre må vente.

				Denne restauranten har satt sin ære i å videreføre den romerske matarven. Den er et familiedrevet spisested, de første gjestene tok de imot i 1961. Oppskriften er den samme som den gang: tradisjonsrike romerske retter, milde smaker, ikke for mye fett, rå-varer fra omlandet rundt Roma og en meny som roterer etter hva som er i sesong. 

				Hver dag er det en spesialrett, for eksempel gnocchi på torsdager som tradisjonen tilsier, og klippfisk, baccalá, på fredager, katolik-kenes fiskedag. Som vanlig i Roma, er det også mye innmat på 

				menyen. Vinkartet på 32 sider innbefatter 350 forskjellige mer-ker, mange av dem fra naboregionen Lazio, og her i restaurantendyrker de interessen for endrueviner. I Lazios tilfelle betyr det cesanese for rødviner. Dette er saftige og samtidig fyldige viner, med gode fruktaromaer – altså gode matviner. 

				Vi får en heftig lunsj, og kommer oss gjennom en rekke retter, alt sammen smakfullt, enkelt og godt tilberedt. Først får vi deilig brød i en papirpose, så en smeltende mør artisjokk, carciofi alla Romana, det vil si at artisjokken er bresert i en blanding av hvit-vin og olivenolje med hvitløk, mynte og persille. Sammen med artisjokken en smaksrik bøffelmozzarella. Deretter noe som ser ut som en hamburger, men storfekjøttet er byttet ut med lever, hjerte og lunge av lam, ledsaget av sautert sikori. Så følger spa-ghetti alla gricia, det vil si med pecorino, guanciale og svart pep-per. Det begynner å bli mektig, men måltidet stanser ikke der, for nå er det klart for grillet lam. Til dette blir det servert noe som er vanlig å se på romerske markeder, nemlig sikoriskudd, her godt iblandet en ansjospuré for å få bukt med bitterheten i det grønne. Deretter det som garantert må bli den siste retten, trippa alla ro-mana – kumagesekk på romersk vis med tomatsaus og pecorino. Den geléaktige konsistensen her … vel, enten elsker du det eller hater det. 

				Dessert får vente til en annen gang, for vi har ikke kondisjon til å bryte målsnoren i denne nydelige, lange reisen i det romerske matbiblioteket. 

				- Det er litt dyrere her enn på de andre restaurantene rundt Pan-theon, sier vår kelner. Men med gode råvarer koster det mer. For eksempel kjøper vi tørket pasta fra produsenten Martelli i Lari, like ved Pisa i Toscana. Dette er et håndverksprodukt der pastaen lages av det beste melet og tørkes over lang tid på lav tempera-tur, og deigen går gjennom bronseformer for å få en ru overflate. Vi betaler sju–åtte euro for en kilo, mens mange andre restau-ranter kjøper billigste sort. Slik blir rettene dyrere, og bedre. 

				Og høy kvalitet i romersk ånd var det vi fikk. Som en bonus dukket en av grunnleggerne opp, den smilende Claudio Gargiol. Gargi-ol-brødrene har gått av med pensjon, men Claudio ville innom for å hilse på gamle kjenninger; han var fortsatt aktiv da vi ga ut Italia, en matsafari i 2016. Nå er det tredje generasjon som har overtatt. 

			

		

		
			
				Armando al Pantheon

				Salita de’ Crescenzi, 31	(+39) 06 6880 3034	armandoalpantheon.it infoarmandoalpantheon@gmail.com	

				Priser	

				Suppe, pasta og hovedretter koster fra 16 til 22 euro.

				Bordbestilling	

				Reservasjon gjøres på nettsiden eller på e-post. Åpent alle dager fra 12.30 til 15.00 og fra 19.00 til 23.00. Stengt søndager.

				Midt i turiststrømmen finner vi denne eksperten på tradisjonell romersk mat.

			

		

	
		
			[image: ]
		

		
			
				26

			

		

		
			
				 I  Restauranter & Spisesteder

			

		

		
			[image: A large crowd of people are gathered outside of a building, sitting at tables and eating. There are several umbrellas providing shade for the people. The scene appears to be a lively outdoor dining area.

